TESTI DI SINTASSI LATINA

I. Indicativo: "Falso condizionale"

I. 1. Qui scire possum. 2. Bonus vates poteras esse. 3. Omnibus eum contumeliis onerasti quem patris loco colere debebas. 4. Minus habui quam speravi, sed fortasse plus speravi quam debui. 5. Nonne emori per virtutem praestat quam vitam miseram per dedecus amittere?

II. 1. Hic non amandus est? 2. Praetereo illa, quae praetereunda non sunt? 3. Plura dixi quam dicendum fuit.

III. 1. Longum est ea dicere, sed hoc breve dicam. 2. Pompeius urbem reliquit, id est patriam, pro qua et in qua mori praeclarum fuit. 3. Quod est aut perfidiae aut neglegentiae. (altre espressioni consimili: meum, tuum est : "sarebbe mio, tuo compito"; tempus est; stulti, stultitiae sapientis est; fas, nefas est; operae pretium est, tanti est: "varrebbe la pena"; opus est; necesse est).

IV. 1. Memini etiam quae nolo, oblivisci non possum, quae volo. 2. Plura dixi quam volui. 3. Equidem malueram quod erat susceptum ab aliis silentio transiri, sed vereor ne non liceat.

V. 1. «Non putavi futurum». Quicquam tu putas non futurum quod scis posse fieri? 2. Scipio Africanus turpe esse aiebat in re militari dicere «non putaram». 3. Te tam mobili in me animo non sperabam.

II. Congiuntivo indipendente:

a) congiuntivo volitivo
a) Congiuntivo esortativo o iussivo.

1. Speremus quae volumus, sed, quae acciderint, feramus. 2. Vilicus ne sit ambulator, sobrius sit semper, ad cenam ne quo eat. 3. Nemo exspectet, ut alieno tantum labore sit disertus. 4. Nihil ignoveris. Misericordia ne commotus sis. 5. Si amabas, invenires argentum mutuum. 6. Moreretur, inquies; fecisset certe, si sine dedecore potuisset emori. 7. Quid facere debuisti? Quod supererat pecuniae rettulisses, frumentum ne emisses. 8. Mulier ad rem divinam ne adsit neve videat quo modo fiat. 9. Studeamus nec desidiae nostrae praetendamus alienam. 10. Perge, quaeso, scribere, nec meas litteras exspectaris.

b) Congiuntivo desiderativo o ottativo.

1. Utinam id sit, quod spero! 2. Utinam saluti nostrae consulere possimus! Dignitati certe consulemus. 3. Utinam aut hic surdus aut haec muta facta sit! 4. Precor ut quandòque veniat dies (utinamque iam venerit!). 5. Utinam P. Clodius viveret! 6. Utinam me mortuum prius vidisses! 7. Utinam, ut culpam, sic etiam suspicionem vitare potuisses! 8. Utinam res publica stetisset nec in homines non tam commutandarum quam evertendarum rerum cupidos  incidisset! 9. Utinam liberorum nostrorum mores non ipsi perderemus! 

c) Congiuntivo concessivo.

1. Sit fur Verres, sit sacrilegus, sit flagitiorum omnium vitiorumque princeps: at est bonus imperator. 2. Pereant amici, dum inimici una intercidant. 3. Sed, ut vis, acciderit: modo maneat id, quod negari non potest. 4. Age, sit ita factum: quae causa, cur Romam properaret? 5. Ne sit sane summum malum dolor: malum certe est. 6. Ornate et copiose dicere aut Atticorum sit aut ne sit Aeschines neve Demosthenes Atticus.

b) Congiuntivo eventuale

a) Congiuntivo potenziale.

1. Dolus an virtus, quis in hoste requirat?. 2. Riserit aliquis fortasse hoc praeceptum. 3. Quid videatur ei magnum in rebus humanis, cui totius mundi nota sit magnitudo? 4. Quis hoc non dederit? 5. Nil ego contulerim iucundo sanus amico. 6. Quis quicquam melius aut exspectaret aut posse fieri putaret? 7. Haud facile discerneres, utrum Hannibal imperatori an exercitui carior esset. 8. Uno proelio victus Alexander bello victus esset, Romanum, quem Caudium, quem Cannae non fregerunt, quae fregisset acies?

b) Congiuntivo irreale.
1. Tu vellem ego adesses: nec mihi consilium nec consolatio deesset. 2. Utinam fecisset! Non supplicium deprecarer, sed praemium postularem. 3. Video ita esse faciendum et iam antea fecissem, sed me multa impediverunt. 4. Idem te impediret quominus mecum esses, quod nunc etiam impedit.

c) velim nolim malim e vellem nollem mallem.

1. Velim mihi ignoscas. 2. De Menedemo vellem verum fuisset, de regina velim verum sit. 3. Nollem dixisse. 4. Malim te ab hoc dissentire.

d) Congiuntivo suppositivo.

1. Assem habeas, assem valeas. 2. Reviviscat M' Curius et videat aliquem murenarum copia gloriantem: nonne hunc hominem servum iudicet? 3. Verum anceps pugnae fuerat fortuna. Fuisset: quem metui moritura? 4. Dedisses huic animo par corpus, fecisset quod optabat.

e) Congiuntivo dubitativo o deliberativo.

1. Quid ergo agam? Quid das consili? 2. Quo curram? Quo non curram? 3. Nos non poetarum voce moveamur? 4. Quid rescriberem? Valde eram perturbatus. 5. Quid agerem? Contenderem contra tribunum plebis privatus armis? 6. Propinquis placuit. Cur non placeret? 7. Quid agam? Quo me vertam? Quid viro meo respondebo? 8. Romamne venio an hic maneo an Arpinum fugiam?

III. Infinito

a) Infinito semplice

1. Amare et sapere vix deo conceditur. 2. Tempori cedere semper sapientis est habitum. 3. Taedet audire eadem miliens. 4. Difficile est se noscere. 5. Magni animi est magna contemnere. 6. Vivere est militare. 7. Beneficium accipere libertatem est vendere. 8. Facere docet philosophia, non dicere. 9. An potest esse quicquam suavius quam nihil dolere?. 10. Periculosius est timere quam despici. 11. Ecce res magna, habere imbecillitatem hominis, securitatem dei. 12. Contra hostem aut fortem esse oportet aut supplicem. 13. Impune quaelubet facere, id est regem esse. 14. Consul esse potui. 15. Privatus esse non recuso.

b) Infinito storico

1. Invidere omnes mihi, mordere clanculum: ego non flocci pendere. 2. Clamor permixtus hortatione, laetitia, gemitu; strepitus armorum ad caelum ferri; tela utrimque volare.

c) Infinito esclamativo

1. Foras aedibus me eici! 2. Non puduisse verberare hominem senem!

d) Infinito con accusativo

1. Magni interest esse Kalendis Ianuariis in re publica duo consules. 2. Illud me movet, in tanta militum paucitate abesse tres legiones, nec me scire ubi sint. 3. Romam erat nuntiatum fracto animo fugisse Antonium. 4. Dico providentia deorum omnes mundi partes et initio constitutas esse et omni tempore administrari. 5. Omnia se simulant scire neque quicquam sciunt. 6. Laetemur decertandi oblatam esse fortunam. 7. Nomen Attici perire Ciceronis epistulae non sinunt. 8. Quis est hic quem astantem video ante ostium? 9. Iamdudum te omnes nos accusare audio. 10. Velim tibi persuadeas me huic tuae virtuti proxime accedere. 11. Velim tibi persuadeas ut hoc mea causa libenter facias. 12. Illum videbis amore alienae uxoris cruciari, illum suae. 13. Navem idoneam ut habeas, diligenter videbis. 14. Concedo tibi ut ea praetereas, quae, cum taces, nulla esse concedis. 15. Illud cognosces profecto, mihi te neque cariorem neque iucundiorem esse quemquam. 16. Aliae ex Sicilia litterae allatae sunt ab T. Otacilio propraetore, regnum Hieronis classe Punica vastari. 17. Spes tamen una est, aliquando populum Romanum maiorum similem fore. 18. Caesar magnam in spem veniebat fore uti Ariovistus pertinacia desisteret. 19. Certum est non dare signum, nisi victores se redituros ex hac pugna iurant.

IV. Il gerundio e il gerundivo

1. Nom.: legere prodest. Gen.: cupiditas legendi. Dat.: legendo operam dare. Acc.: legere cupio; con prep.: ad legendum tempus deest. Abl.: legendo discitur.

Gerundivo predicativo

a) perifrastica passiva

1. Noscenda est mensura sui spectandaque rebus in summis minimisque. 2. Civitatem ignobilem Eburonum populo Romano bellum facere ausam vix erat credendum. 3. Deliberandum est saepe, statuendum est semel. 4. Aeternas poenas in morte timendum est.

b) Gerundivo predicativo dell'oggetto

1. Ego illunc excruciandum totum carnifici dabo. 2. Diomedon Epaminondam pecunia corrumpendum susceperat. 3. Q. Fabius Gurges Veneris aedem, quae prope circum est, faciendam curavit.

c) Costrutti del gerundio e del gerundivo

1. Pictoribus atque poetis quidlibet audendi semper fuit aequa potestas. 2. Natura cupiditatem ingenuit homini veri videndi.. 3. Eos, qui in spem potiundorum castrorum venerant, undique circumventos Romani interficiunt. 4. Consul placandis dis habendoque dilectu dat operam. 5. Vivis, et vivis non ad deponendam, sed ad confirmandam audaciam. 6. Palus Romanos ad insequendum tardabat. 7. Ferendo vos vincam. 8. Quae virtus ex providendo est appellata prudentia.

PARTICIPIO

I. a) Participo presente: laudans, veniens, hortans, proficisciens. b) Participio futuro: laudaturus, venturus, hortaturus, profecturus. c) participio perfetto: laudatus, hortatus, profectus.

II. a) flens abeo, abii, abibo. b) locutus taceo, tacui, tacebo. c) pugnaturus venio, veni, veniam. 

III. 1. Rex aequus ac sapiens. 2. Misericordia est aegritudo ex miseria alterius iniuria laborantis. 3. Nescit vox missa reverti. 4. Ab urbe oppugnanda Poenum absterruere conspecta moenia. 5. Mors nuntiata Antiochi diremit colloquia. 6. P. Scipio Aemilianus in lectulo repertus est mortuus, ita ut quaedam elisarum faucium in cervice reperirentur notae. 7. Praecipiemus, ut homo naufrago manum porrigat, erranti viam monstret, cum esuriente panem suum dividat. 8. Medici leviter aegrotantes leniter curant. 9. Pugnantia te loqui non vides? 10. In conspectu omnium res gerebatur neque recte ac turpiter factum celari poterat. 11. Cum apes iam evolaturae sunt, consonant vehementer. 12. Non estis cenaturi? -Iam saturi sumus. 13. Quoquo modo nos gesserimus, fiet tamen illud quod futurum est. 14. Tiresiam, quem sapientem fingunt poetae, numquam inducunt deplorantem caecitatem suam. 15. Polyphemum cum ariete colloquentem Homerus facit. 16. Compertum ego habeo verba virtutem non addere. 17 Boves maxima diligentia curatos habeto. 18. Patriam extinctam cupit. 19. T. Manlius Gallum caesum torque spoliavit.  20. Scelerati, conscientia obstrepente, condormire non possunt. 21. Quis est qui totum diem iaculans non aliquando colliniet. 22. Ut oculus, sic animus se non videns alia cernit. 23. P. Scipio Numantiam diu obsessam fame confecit. 24. Qua re tibi nuntiata, concidisti. 25. Nemo erit qui credat te invito provinciam tibi esse decretam. 26. Multa me consule a me ipso scripta recitasti. 27. Caralitani, simul ad se Valerium mitti audierunt, nondum profecto ex Italia, Cottam ex oppido eiciunt.

Il tempo non deve essere sciupato.

Omnium quidem occupatorum condicio misera est, eorum tamen miserrima qui ne suis quidem laborant occupationibus, ad alienum dormiunt somnum, ad alienum ambulant gradum, amare et odisse, res omnium liberrimas, iubentur. Hi si volent scire quam brevis ipsorum vita sit, cogitent ex quota parte sua sit. Cum videris itaque praetextam saepe iam sumptam, cum celebre in foro nomen, ne invideris: ista vitae damno parantur. Ut unus ab illis numeretur annus, omnis annos suos conterent. Quosdam, antequam in summum ambitionis eniterentur, inter prima luctantis aetas reliquit; quosdam, cum in consummationem dignitatis per mille indignitates erepsissent, misera subit cogitatio laborasse ipsos in titulum sepulcri; quorundam ultima senectus, dum in novas spes ut iuventa disponitur, inter conatus magnos et inprobos invalida defecit. Praeterire quod mihi occurrit exemplum non possum: Sex Turannius fuit exactae diligentiae senex, qui post annum nonaagesimum, cum vacationem procurationis ab C. Caesare ultro accepisset, componi se in lecto et velut exanimem a circumstante familia plangi iussit.

Malefatte di Verre contro i cittadini romani.

Virgis quam multos ceciderit, quid ego commemorem? Tantum brevissime, iudices, dico: nullum fuit omnino civitatis isto praetore discrimen. Itaque iam ad corpora civium Romanorum etiam sine istius nutu ferebatur manus ipsa lictoris. Num potes hoc negare, Verres, in foro Lilybaei maximo conventu C. Servilium, civem Romanum, veterem negotiatorem, ad tribunal ante pedes tuos ad terram virgis et verberibus abiectum? Aude hoc primum negare, si potes; nemo Lilybaei fuit, quin viderit, nemo in Sicilia, quin audierit. Sed quid ego de civium Romanorum suppliciis singillatim potius quam generatim atque universe loquar? Carcer ille, quae lautumiae vocantur, in istius imperio domicilium civium Romanorum fuit. Ut quisque istius animum aut oculos offenderat, in lautumias statim coniciebatur. In externorum hominum maleficorum sceleratorumque custodias tu tantum numerum civium Romanorum includere ausus es? Numquam tibi populi Romani absentis dignitas in oculis animoque versata est? Numquam te in forum populi Romani venturum, numquam sub legum et iudiciorum potestatem casurum esse duxisti?

